L'Ajuntament d'Alaquàs exigeix l'inici immediat de les obres de construcció del CP Ciutat de Cremona
31/08/2010

# L'Ajuntament d'Alaquàs exigeix l'inici immediat de les obres de construcció del CP Ciutat de Cremona

*   31/08/2010
*   [Imprimir](#)
*   Compartir
*    https://www.alaquas.org/documento.asp?id\_do=12236

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12236%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20exigeix%20l%27inici%20immediat%20de%20les%20obres%20de%20construcci%C3%B3%20del%20CP%20Ciutat%20de%20Cremona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12236/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12236/31082010img_0038_Form_4.jpg)](https://www.alaquas.org/ficheros/documentos/2010/2/12236/31082010img_0038_Form_10.jpg "<a href='https://www.alaquas.org/ficheros/documentos/2010/2/12236/31082010img_0038_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs exigeix l'inici immediat de les obres de construcció del CP Ciutat de Cremona</a>")

El solar, cedit per l'Ajuntament a la Conselleria d'Educació des de 2007, està preparat per a l'inici de l'obra. Després de l'anunci de redacció del projecte, s'han demolit els antics frontons i s'ha igualat el terreny

El solar del futur col·legi públic Ciutat de Cremona està a punt perquè la Conselleria d'Educació inicie les obres de construcció del centre, en barracons des de fa quatre cursos. L'Ajuntament d'Alaquàs ha demolit els antics frontons municipals, que es trobaven en el solar del futur col·legi "perquè la Generalitat no puga al·legar ja ni la més mínima excusa per a l'inici immediat de les obres", ha destacat l'alcaldessa d'Alaquàs, Elvira García Campos.  
  
La situació en la qual es troben fent classes els més de 300 alumnes del centre, actualment en barracons, ha fet que el Síndic de Greuges hagi instat a la Conselleria d'Educació al fet que mamprenga les obres de construcció del col·legi públic Ciutat de Cremona.

L'Ajuntament d'Alaquàs i la comunitat educativa del col·legi públic Ciutat de Cremona porten anys denunciant l'estat de les actuals instal·lacions provisionals i l'alcaldessa ha volgut reafirmar el seu compromís de participar activament en les accions i mobilitzacions organitzades per l'AMPA, que tinguen com a objectiu la denúncia de l'actual situació i l'exigència a la Conselleria d'Educació de la construcció del centre.  
  
Durant el curs passat, l'estat de les instal·lacions va obligar a suspendre les classes dues vegades pels desperfectes causats per la pluja i el vent. L'Ajuntament ha presentat també diversos escrits manifestant al conseller Alejandro Font de Mora les necessitats d'aquesta comunitat educativa i ha celebrat un Ple en les precàries instal·lacions del centre.